የአዳምና ሄዋን ድራማ ስክርፕት

አዳምና ሄዋን

**ትእይንት 1**

*ከመድረክ ጀርባ የታምራት መዝሙር "ሰው ከንቱ" የሚለው ይለቀቃል። መዝሙሩ እየዘመረ እያለ ከውጭ ተራኪው ወንድ ወደ 46 አመት የሚሆን ይገባል። ወደ ጉባኤውም ሲዞር የመዝሙሩ ድምፅ ዝቅ ይላል።*

**ተራኪው**

ይህ የሚታየው ሰማይና ምድር ከባዶ ነገር ከእግዚአብሔር አምላክ አፍ በወጣ ቃል ብቻ ካለመኖር ወደ መኖር የመጣ ሲሆን፤ ግሩም የሆነው አምላካችን ፍጥረታትን በ 5 ቀናት ውስጥ ይሁን ብሎ ብቻ ሲፈጥር ከቆየ በኋላ በ6ኛው ቀን የሰውን ልጅ በመልኩና በአምሳሉ በእጆቹ ሰራ።

ከመድረክ ጀርባ በመጋረጃው ሥር አዳምና (ወ 20, መልከ መልካም) ሄዋን (ሴ 18, ውብ) ሁለቱም ነጭ ልብስ ለብሰው ከእነርሱም ጋር መንፈስ ቅዱስ

ተራኪው

እግዚአብሔርም የሰውን ልጅ ከፈጠረ በኋላ ሁሉም ነገር መልካም እንደሆነ አየ። ይጠብቋትና ይንከባከቧት ዘንድ በምስራቅ በኤደን ገነት ወስዶ አኖራቸው።

ስ ቅዱስ (ወ/ሴ 20) በመሆን አብረው ይወጣሉ።

መንፈስ ቅዱስም ከመድረኩ ግራ በኩል ወዳለው ፍራፍሬዎች ይወስዳቸዋል። ፍራፍሬዎቹንም እያሳያቸው፤

መንፈስ ቅዱስ

በዚህ ካሉት ፍራፍሬዎች ከአንዷ ክፉንና ደጉን ከሚታስታውቀው በስተቀር ሁሉንም መብላት ትችላላችሁ። ክፉንና ደጉን ከሚታስታውቀው ዛፍ ፍሬ ግን እንዳትበሉ። ከእርሷ በበላችሁ ቀን ሞትን ትሞታላችሁ።

ብሎ ከተናገረላቸው በኋላ ወጥቶ ይሄዳል። መንፈስ ቅዱስም ወጥቶ ሲሄድ እነርሱም በገነቱ ያሉትን ፍራፍሬዎች ተራ በተራ መሞከር ይጀምራሉ።

ተራኪው

እነርሱም የአምላካቸውን ትእዛዝ እስከጠበቁ ድረስ ደስተኛ የሆነና ሙሉ የሆነ ኑሮ ይኖሩ ነበር። አንድ ቀን ግን የእግዚአብሔርና የሰው ልጅ ጠላት የሆነው ዲያብሎስ በገነት መጣ።

ከውጭ ዲያብሎስ (ወ 28) ጥቁር በጥቁር ለብሶ ይገባል።

ሄዋንም የተከለከለውን ፍሬ በምኞት እያየች እያለ አዳም ሥራውን እየሠራ ዲያብሎስም ወደ ሄዋን ጠጋ ይላል። በጣም በተገረመ ሁኔታ ...

ዲያብሎስ

እነዚህ ፍራፍሬዎች በጣም የሚያምሩና የምጣፍጡ እንደሆነ አስባለሁ።

ወደ ፍራፍሬዎቹም ጠጋ ብሎ አንዱንም ወስዶ ካሸተተ በኋላ

ዲያብሎስ

ለእናንተ ከዚህ ካሉት ፍራፍሬዎች እንድትበሉ ተፈቅዶላችሁዋልን?

ሄዋን

አው ተፈቅዶልናል። ግን . . .

የተከለከለውን የዛፍ ፍሬ እያየች ምራቋን ዋጥ አድርጋ

ሄዋን

ግን . . . ክፉንና ደጉን ከሚያስታውቀው ዛፍ ፍሬ እንዳትበሉ ተብለናል።

ዲያብሎስም አዲስ ነገር እንደሰማ ይደነግጣል።

ዲያብሎስ

እስቲ ንገርኝ ከዛፉ ፍሬ ለምን እንዳትበሉ ተባላችሁ?

ሄዋንም አንገቷን ዝቅ አድርጋ መሬት ላይ ከእንጨት ላይ ቅርንጫፍ ቀንጥሳ ወስዳ እየፃፈች

ሄዋን

ከእርሷ በበላን ቀን ሞትን ትሞታላችሁ ተብለናል።

ዲያብሎስ

ሃሃሃ . . . ሃ ሞትን?

በጣም እያፈዘ

ዲያብሎስ ሞትን አትሞቱም። ይልቁኑ አይኖቻችሁ ተከፍቶ እንደ እግዚአብሔር ክፉንና ደጉን ለይታችሁ ታውቃላችሁ። እንደ እግዚአብሔር እንደምትሆኑ ይልንን ስለሚያውቅ ነው እንዳትበሉ የከለከሏችሁ።

ሄዋንም ፈጠን ብላ ፍሬውን ቀንጥሳ ወስዳ ትበላና ሌላም እንደገና ቀንጥሳ ወስዳ ወደ አዳም እየሮጠች

ሄዋን

አዳም . . . አዳም ይህ ፍሬ በጣም ይጣፍጣል እስቲ ቀምሰህ እይ።

አዳምም ከእሷ እጅ ወስዶ ሲበላ ከመድረክ ጀርባ የሚያስደነግጥ ድምፅ ይሰማል። ከላይ የለበሱት ነጭ ልብስ ይወልቃል

መብራት ይጠፋል።

ትእይንት 2

መብራቱ ሲበራ ከውጭ አዳም የተቀደደ ልብስ ለብሶ ዋሊ፣ ጠገራ እና በለሽ በእጁ ይዞ በትክሻውም ሞፌር ተሸክሞ ይገባና እርሻውን መንጥሮ አሰባስቦ ካቃጠለ በሁዋላ ማረስ ይጀምራል።

እግዚአብሔር (ከመ.ጀ)

አዳም በሰማይ ላይ የሚበሩትን አእዋፋትን፣ በምድር ላይ የምንቀሳቀሱትን አራዊት እንዲሁም በውሆች ላይ የምኖሩትን ፍጥረታትን ግዛ።

እሱም እርሻውን ማረስ ይቀጥላል። ላቡንም እየጠረገ እንደምንም ብሎ ወደ ፊት ሊገፋ ሲል

ሄዋን (ከመ.ጀ)

አዳም . . . አዳም ይህ ፍሬ በጣም ይጣፍጣል። እስቲ ቀምሰህ እይ።

ይህንን ሲሰማ በጣም ተናዶ ድምፁን ከፍ አድርጎ ይጮህና በእጁ የያዘውን እቃ ሁሉ ጥሎ መሬቱ ላይ ይቀመጣል።

መንፈስ ቅዱስ (ከመ.ጀ)

ከእርሷ በበላችሁ ቀን ሞትን ትሞታላችሁ።

በጣም አዝኖ ከመሬት ድንጋይ ወስዶ በግርግዳ ላይ እየወረወረ

አዳም

ምን አለ! ያነ ሄዋን የዲያብሎስን ሃሳብ ባትሰማ። ህ . . . እኔም . . .

በዋሊው ጀርባ መሬቱን እየመታ

አዳም

እኔም ደግሞ ምን አለ እሷ አምጥታ ቀምሰህ እይ ስትል እንቢ ማለት ብችል?

ከውጭ ዲያብሎስ ይመጣል።

ዲያብሎስ

አው አንተ የእሷን እንቢ ማለት ነበረብህ። ግን አንተም የእሷን ሃሳብ በመስማትህ እዚህ በጠራራ ፀሐይ ላይ ትሰቃያለህ። እሷ ለአንተ ውሃ እንኳን አታመጣም አይደል? አንተን አሳስታ ለዚህ ስቃይ አብቅታ ለራሷ ቤት ትቀመጣለች አይደል? እኔ ቢሆን የማደርገውን አውቃለሁ።

አዳም በሃይለኛ ቁጣ ተሞልቶ

አዳም

እኔ አሁን ቤት እሄዳለሁ። ምንም ሳታደርግ ብትጠብቀኝ ዛሬ ቀን ጉድ ነው የሚፈጠረው።

ብሎ ወጥቶ ሲሄድ መብራት ይጠፋል።

ትእይንት 3

መብራቱ ሲበራ ከውጭ ሄዋን በጀርባዋ ውሃ አዝላ በእጆቿ እንጨት አቅፋ ትመጣለች። ህፃኑም ነቅቶ ማልቀስ ይጀምራል። እንጨቱን አስቀምጣ ውሃውንም ካወረደች በሁዋላ ሮጣ ገብታ ልጁን ከተኛበት ታነሳና አቅፋ ትቀመጥና ለህፃኑ ጡት ታጠባለች። ልጁም አልተኛ ብሎ ሲያስቸግር ህፃኗን በጎን ይዛ ድስት ጥዳ እሳቱ አልነድ ብሎ ሲያስቸግራት እፍ እያለች . . .

መንፈስ ቅዱስ (ከመ.ጀ)

ከእርሷ በበላችሁ ቀን ሞትን ትሞታላችሁ።

ዲያብሎስ (ከመ.ጀ)

ሞትን አትሞቱም።

መንፈስ ቅዱስ (ከመ.ጀ)

በጭንቅ ትወልጅያለሽ፤ ፈቃድሽ ወደ ባልሽ ይሆናል።

ሄዋን

ምን አለ? የሰይጣንን ወሬ ባልሰማሁ! ከተከለከለው ዛፍ ፍሬ ባልበላ ምን አለ?

እሳቱን አቀጣጥላ ድስቱን አስተካክላ ስትጨርስ ህፃኑ ያለቅሳል። በጣም ተናዳ ህፃኑን እያወዛወዘች እያለ ከውጭ ዲያብሎስ ይመጣል።

ዲያብሎስ

አንቺ ለብቻሽኮ አይደለሽም ከተከለከለው የዛፍ ፍሬ የበላሽው። ባልሽም አብሮሽ ነው የበላው፤ ታዲያ እሱ አሁን የት አለ? የራሱንም ጥፋት ዘንግቶ በእግዚአብሔር ፊት አንቺን ከስሶል። አሁን አንቺ ህፃኑን ይዘሽ የቤቱንም ሥራ እየሰራሽ አለሽ። እኔ ቢሆን ምን እንደማደርገው የማውቀው እኔ ነኝ።

እሷም የሰይጣንን ወሬ ሰምታ በጣም ተናድዳ እያለች ከውጭ አዳም በጣም ተናዶ ይመጣል። እሷ ግን ከህፃኑ ጋር እየተሰቃየች እንዳለች ልያይ አልወደደም። ይልቁኑ ከንዴቱ የተነሳ የውስጡ እንድወጣ

አዳም

ሰው ሥራ ሠርቶ ደክሞ ሲመጣ፤ የሚበላ ነገር እንኳን አላቀረብሽም። ግን በልጅሽ ጩሄት ጆሮዬን አስደነቆርሽ። ልጅሽን ዝም እንድል ብቻ የሆነ ነገር አድርጊ!

ሄዋን

እኔ ምን ማድረግ እንዳለብኝ አላውቅም። እሱ ጡት አይጠባም፤ ደግሞም ማልቀሱንም አያቆምም።

ብላ ሄዳ እሳቱን እያቀጣጠለች ለራሷ ማውራት ትጀምራለች

ዋን (ጎንዮሽ)

ይህ ምን አይነት ክፉ ፍጥረት ነው? የትም ዞሮ ዞሮ ይመጣና እስቲ ልርዳሽ ብል እንኳን ምን አለ? ዝም ብሎ ቁጣው ምንድነው? እሱስ ደግሞ የማን ጌታ ነው?

አዳምም በተራው እሷ እንደማትሰማው አድርጎ የውስጡን ማውራት ይጀምራል።

አዳም (ጎንዮሽ)

እሷ እኛ ከገነት እንድንባረር ምክንያት ሆናለች። አሁን ደግሞ እኔ ደክሜ ሲመጣ ምግብ ሳታዘጋጅ ዝም ብላ ምን እያደረገች እንዳለየች አላውቅም።

ሄዋን (ጎንዮሽ)

እሱ እኛ ከገነት የተባረርነው የእኔ ጥፋት ብቻ እንደሆነ እያሰበ ሁሌ ይወቅሰኛል። ያኔ እሱ እንቢ ብል ምን አለ?

ሄዋንም እሳቱን ስታቀጣጥል ጭስ በጭስ ሆና አይኗን እየጠረገች እያለ ከውጭ ዲያብሎስ ይመጣና ወደ ሄዋን ጠጋ ብሎ በጆሮዋ የሆነ ነገር ሲናገር

ሄዋን

ይህ ምን አይነት መከራ የሞላበት አለም ነው? በእንዲህ አይነት ሁኔታ ኑሮ እስከ መች ነው?

ዲያብሎስ አሁን ደግሞ ወደ አዳም ጠጋ ብሎ በጆሮው የሆነ ነገር ይናገርለታል።

አዳም

አሁን ገና ተስማማን። አንቺ የእግዚአብሔርን ትእዛዝ ትተሽ የዲያብሎስን ባትሰሚ ኖሮ በዚህ ጉድ ውስጥ አንገባም ነበር።

ሄዋን

አንተ እኔን ስለዚያ ጥፋት መውቀስ የምታቆመው መቼ ነው?

አዳም

እግዚአብሔር እኛን ወደ ገነት ሲመልሰን ነዋ።

ሄዋን

ይህ በፍፁም የማይሆን ነገር ነዋ! ወደ ገነት ባንመለስ እስከ ዘላለም ድረስ እኔን እየወቀስክ ልትኖር ነውን እንዴ?

ብላ ህፃኑም በእቅፏ ስለተኛ ሄዳ ታስተኛዋለች።

አዳም

የአንችውን ባላውቅም እኔ ግን እስከ ዘላለም ድረስ ብወስድም እኔ እንደምንም ብዬ ወደ ገነት እመለሳለሁ።

ዲያብሎስ ከእሱ ጋ እያዘነ ወደ ሄዋን ይሄድና

ዲያብሎስ

እሱ እናንተ ከገነት የተባረራችሁ በአንቺ ጥፋት ብቻ እንደሆነ እያሰበ አንቺን ብቻ ጥፋተኛ እያደረገ ራሱን ያመፃድቃል።

ዲያብሎስ ከሄዋን ወደ አዳም ጠጋ እያለ

ዲያብሎስ

ስለዚህ የእሱንም ጥፋት አስታውሽለት እንጂ! እሱም እንደ አንቺ ጥፋተኛ ባይሆን ሁለታችሁም አትባረሩም ነበር።

ሄዋን

አንተም ከዛፉ ፍሬ በልተሃል። ግን እኔን ብቻ አንተ ለምን እንደ ጭፋተኛ ትቆጥራለህ ደግሞም ትወቅሰኛለህ?

ዲያብሎስ

ወይነ አዳም ! ወይነ አዳም ሞተሃል እንጂ፤ እኔ የሚሰማውን የአንተ ጆሮ እየሰማ ባልሆነ . . . አሊያ ግን . . . አይ ይቅር ለእኔ እንዲህ ብትል አንገቷን ጠምዝዤ ነው የሚገድላት። ደግሞ ደፋር ናት አፍ አውጥታ በአንተ ትናገራለች እንዴ?

አዳም በጣም ተናዶ ከተቀመጠበት ተነስቶ ከግርግዳው ጋር አንገቷን አንቆ ከያዘ በኋላ ሄዋን እየተፈራገጠች ትደክምና ፀጥ ስትል

አዳም (ከመ.ጀ)

ይህች ስጋዋ ከስጋዬ አጥንቷም ከአጥንቴ ነው። ከወንድ ተገኝታለችና ስለዚህም ሴት ትባል።

ይህንን ድምፅ ሲሰማ ማነቁን ትቶ መሬት ላይ ተቀምጦ ረጅም ትንፋሽ ሲወስድ ሄዋንም እየተንቀጠቀጠች ሄዳ ስትቀመጥ አዳም ሀዘን በሞላ ሁኔታ

አዳም

ልክ ብለሻል እኔ . . . ለእኔም ለአንቺም ሲል ጠንካራ መሆን ነበረብኝ። ነበረብኝ እንጂ አልነበርኩም። ከገነት መባረራችን የአንቺ ጥፋት ነው አትይም፤ ግን የአንቺ ጥፋት ብቻ አልነበረም። የእኔም ጥፋት ጭምር ነበር እንጂ። እኔ ግን ለብዙ ጊዜ አንቺን ብቻ ሲወቅስ ኖሬያለሁ።

ከተቀመጠበት ተነስቶ ወደ እሷ ጠጋ ብሎ

አዳም

ስለዚህ በጣም አዝናለሁ ይቅርታ አድርግልኝ!

ብሎ ዝቅ ሲል እሷም ዘላ ትነሳና ታቅፈውና ደስታ በተሞላ ሁኔታ

ሄዋን

እኮ ይቅር ብየሃለሁ እንጂ!

አዳም

ነይ አሁን ወደ እግዚአብሔር እንሂድ እሱንም ይቅርታ እንጠይቀው።

ብለው አብረው ሲወጡ መብራቱ ይጠፋል።

ትእይንት 4

መብራቱ ሲበራ ከውጭ አዳምና ሄዋን እጅ ለእጅ ተያይዘው ይገቡና ተንበርክከው

አዳም

አምላካችን ሆይ! አንተ እኛን ለማስተማር የፈለከውን ነገር ተምረናል። እኛም ትእዛዝህን በመተላለፍ ያጠፋነው ጥፋታችንም ገብቶልናል። ስለዚህ እባክህ ይቅር በለን!

ብለው ዝቅ ሲሉ ከመጋረጃው ሥር መንፈስ ቅዱስ ከመልአክት ጋር ይወጣል። መልአክቱም በስተግራ በኩል ፍራፍሬዎችን አምጥቶ ይሰቅላል።

እግዚአብሔር (ከመ.ጀ)

ልጆቼ ወደ እኔ በይቅርታ መንፈስ በመምጣታችሁ እጅግ በጣም ደስ ብሎኛል።

መንፈስ ቅዱስ

ኑ ተከተሉኝ።

ብሎ ወደ ገነት ወስዶ አገባቸው። በዚያም ደስ እያላቸው ፍራፍሬዎችን እየበሉ እያለ ከውጭ ዲያብሎስ ይመጣና

ዲያብሎስ

እናንተ ከዚህ ካሉ ፍራፍሬዎች በሙሉ ትበላላችሁ እንዴ?

አዳም

ሂድ አንተ ሰይጣን!

ሄዋን

አንተ ውሸታም፣ ሌባና አታላይ ዞር በል! ሂድ ጥፋ!

ሰይጣን እያለቀሰ ወደ ውጭ ሲወጣ ከውጭ ተራኪው ይመጣል። አዳምና ሄዋን ባሉበት እንደ ምስል ፀጥ ብለው ይቆማሉ።

ተራኪው

የእነ አዳም ታሪክ አፈፃፀም እንዲህ ቢሆን ምን ይመስላል? እንዲህ አንዳች ሳይጎድል ደስታ የሞላባቸውን ኑሮ መኖር ሲችሉ ያጠፉትን ጥፋት ይቅርታ ለመጠይቅ ሳይችሉ ቀረና እንዲህ ሆነ።

መብራት ይጠፋል።

ትእይንት 5

መብራቱ ሲበራ አዳምና ሄዋን እየተፋፈሩ ለመደበቅ እየታገሉ ከመሬቱ ላይ ቅጠል እየወሰዱ እየገለደሙ እያለ ሃይለኛ ድምፅ ይሰማል። አዳምና ሄዋን ደንግጠው ለመደበቅ ይሮጣሉ።

እግዚአብሔር (ከመ.ጀ)

አዳም . . . አዳም . . . አዳም ወዴት ነህ?

አዳምም እየተንቀጠቀጠ

አዳም

በገነት ውስጥ ድምፅህን ስሰማ ስለፈራሁ እራቁቴንም ስለሆንኩ ተሸሸግሁ።

እግዚአብሔር (ከመ.ጀ)

እራቁትህን መሆንህን ማን ነገረህ? . . . ከእርሷ እንዳትበላ ካልኩ ዛፍ ፍሬ በውኑ በላህን?

አዳም

አው አንተ ከእኔ ጋር እንድትሆን የሰጠሃት ሴት ሄዋን አታልላኝ በላሁ።

እግዚአብሔር (ከመ.ጀ)

አንቺ ሄዋን ለምን ከተከለከለው የዛፍ ፍሬ ለምን በላሽ? ደግሞም ባልሽን ለምን አታለልሽ?

ሄዋን

እኔን ያ እባቡ ነው ያታለለኝ።

ብላ ጣቷን በእባቡ(ዲያብሎስ) ላይ ስትቀስር እግዚአብሔር በታላቅ ቁጣ

እይዚአብሔር (ከመ.ጀ)

አንተ እባብ ከፍጥረታት መካከል የተረገምክ ትሆናለህ። ከዚህ ሰአት ጀምሮ በሆድህ ትሄዳለህ። ከፍጥረታትም ተለይተህ አፈርን ትበላለህ። አንቺ ሄዋን ትእዛዜን በመተላለፍ ከተከለከለው የዛፍ ፍሬ በልተሻልና ስለዚህ በጭንቅ ትወልጂያለሽ። ፈቃድሽም ወደ ባልሽ ይሆናል። አንተ አዳም የሚስትህን ቃል ሰምንተሃልና ትእዛዜንም አልጠበክምና አፈር ነህና ወደ አፈር እስኪትመለስ ድረስ ጥሬህ ግሬህ የላብህን ፍሬ ትበላለህ። ምድርም በአንተ ምክንያት የተረገመች ትሆናለች።

ሁሉም ደንግጠው አዝነው ኩርምትምት ሲሉ

እግዚአብሔር (ከመ.ጀ)

በእባቡና በሴትቱ በዘሯና በዘሩ መካከል ጠላትነትን አኖራለሁ። እባብ ሸኮናቸውን ይቀጠቅጣል። ከሴትቷ የሚወጣው ዘር ግን ጭንቅላቱን ይቀጠቅጣል። እስከዚያው ግን ከገነቴ ውጡ! አንተ ክሩበል ከገነት አውጣቸውና በሩን በሚንበለብልና በሚገለባብጥ ሰይፍ ጠብቅ።

ከዚያም አዳምና ሄዋን በጣም አዝነው ሲወጡ ዲያብሎስም በጣም ደስ እያለው በሰንሰለት እነሱን አስሮ ይወጣል።

መብራቱ ይጠፋል።

~¤~<<©>>~¤~

ተፈጸመ።